CELEX: 22001D0215(06)
Language: el
Date: 2000-11-30 00:00:00
Title: Απόφαση της Μεικτής Επιτροπής του ΕΟX αριθ. 108/2000 της 30ής Νοεμβρίου 2000 για τροποποίηση του παραρτήματος ΧΙ (υπηρεσίες τηλεπικοινωνιών) της συμφωνίας για τον ΕΟΧ

Avis juridique important

|

22001D0215(06)

Απόφαση της Μεικτής Επιτροπής του ΕΟX αριθ. 108/2000 της 30ής Νοεμβρίου 2000 για τροποποίηση του παραρτήματος ΧΙ (υπηρεσίες τηλεπικοινωνιών) της συμφωνίας για τον ΕΟΧ  

Επίσημη Εφημερίδα αριθ. L 045 της 15/02/2001 σ. 0047 - 0048

Απόφαση της Μεικτής Επιτροπής του ΕΟXαριθ. 108/2000της 30ής Νοεμβρίου 2000για τροποποίηση του παραρτήματος ΧΙ (υπηρεσίες τηλεπικοινωνιών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XI της συμφωνίας τροποποιήθηκε από την απόφαση αριθ. 92/2000 της Μεικτής Επιτροπής του ΕΟΧ, της 27ης Οκτωβρίου 2000(1).(2) Η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, ενσωματώθηκε στη συμφωνία με την απόφαση αριθ. 83/1999 της Μεικτής Επιτροπής του ΕΟΧ(2).(3) Πρέπει να ενσωματωθεί στη συμφωνία η απόφαση 2000/518/ΕΚ της Επιτροπής, της 26ης Ιουλίου 2000, δυνάμει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια της προστασίας των δεδομένων προσωπικού χαρακτήρα που παρέχεται στην Ελβετία(3).(4) Πρέπει να ενσωματωθεί στη συμφωνία η απόφαση 2000/519/ΕΚ της Επιτροπής, της 26ης Ιουλίου 2000, δυνάμει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια της προστασίας των δεδομένων προσωπικού χαρακτήρα που παρέχεται στην Ουγγαρία(4).(5) Πρέπει να ενσωματωθεί στη συμφωνία η απόφαση 2000/520/ΕΚ της Επιτροπής, της 26ης Ιουλίου 2000, βάσει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια προστασίας που παρέχεται από τις αρχές ασφαλούς λιμένα για την προστασία της ιδιωτικής ζωής και τις συναφείς συχνές ερωτήσεις που εκδίδονται από το Υπουργείο Εμπορίου των ΗΠΑ(5),ΑΠΟΦΑΣΙΖΕΙ:Άρθρο 1Μετά το σημείο 5ε (οδηγία 95/46/ΕΚ του Ευρωπαϊκού Κοινοβουλίου και του Συμβουλίου) του παραρτήματος ΧΙ της συμφωνίας, παρεμβάλλονται τα ακόλουθα σημεία:"5εα. 32000 D 0518: απόφαση 2000/518/ΕΚ της Επιτροπής, της 26ης Ιουλίου 2000, δυνάμει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια της προστασίας των δεδομένων προσωπικού χαρακτήρα που παρέχεται στην Ελβετία (ΕΕ L 215 της 25.8.2000, σ. 1).5εβ. 32000 D 0519: απόφαση 2000/519/ΕΚ της Επιτροπής, της 26ης Ιουλίου 2000, δυνάμει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια της προστασίας των δεδομένων προσωπικού χαρακτήρα που παρέχεται στην Ουγγαρία (ΕΕ L 215 της 25.8.2000, σ. 4).5εγ. 32000 D 0520: απόφαση 2000/520/ΕΚ της Επιτροπής, της 26ης Ιουλίου 2000, βάσει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια προστασίας που παρέχεται από τις αρχές ασφαλούς λιμένα για την προστασία της ιδιωτικής ζωής και τις συναφείς συχνές ερωτήσεις που εκδίδονται από το Υπουργείο Εμπορίου των ΗΠΑ (ΕΕ L 215 της 25.8.2000, σ. 7)."Άρθρο 2Τα κείμενα των αποφάσεων 2000/518/ΕΚ, 2000/519/ΕΚ και 2000/520/ΕΚ στην ισλανδική και νορβηγική γλώσσα, τα οποία θα δημοσιευτούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει την 1η Δεκεμβρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 30 Νοεμβρίου 2000Για τη Μεικτή Επιτροπή του ΕΟΧΟ ΠρόεδροςG. S. Gunnarsson(1) ΕΕ L 7 της 11.1.2001, σ. 15.(2) ΕΕ L 296 της 23.11.2000, σ. 41.(3) ΕΕ L 215 της 25.8.2000, σ. 1.(4) ΕΕ L 215 της 25.8.2000, σ. 4.(5) ΕΕ L 215 της 25.8.2000, σ. 7.(6) Αναφέρονται συνταγματικές απαιτήσεις.